Suuren suosion saavuttaneet Malmitalon yhteislaulut jatkuvat keväällä 2024! Jukka Okkosen ja Pauli Kainulaisen johdolla jokainen saa laulaa sydämensä kyllyydestä ihania ikisuosikkeja. Yhteislauluja järjestetään Malmitalon pienessä salissa kerran kuussa tiistaisin seuraavasti: tiistai 16.1. klo 17–18 tiistai 20.2. klo 17–18 tiistai 12.3. klo 17–18 tiistai 30.4. klo 17–18 Tervetuloa!
Suuren suosion saavuttaneet Malmitalon yhteislaulut jatkuvat keväällä 2024!
Viimeinen vuoro, Gillies MacKinnon – Tiistaimatinean elokuva
Gillies MacKinnonin ohjaama Viimeinen vuoro on elokuva rakkaudesta, menetyksestä ja ihmisen luonteikkaasta periksiantamattomuudesta. Tom Harper (Timothy Spall) lähtee pitkälle bussimatkalle Skotlannin pohjoisimmasta kolkasta synnyinseuduilleen Englannin etelärannikon Land's Endiin. Paikallisbussien aikatauluja, omaa ikäänsä ja kohtaloa uhmaten hän tekee kaikkensa pitääkseen vaimolleen antamansa lupauksen. Matkasta tulee muistorikas seikkailuretki täynnä käänteitä ja yllätyksiä. VIIMEINEN VUORO on elokuva rakkaudesta, menetyksestä ja ihmisen luonteikkaasta periksiantamattomuudesta. Ohjaaja: Gillies MacKinnon, 2023 Alkuperäinen nimi: The Last Bus Näyttelijät:Timothy Spall, Phyllis Logan, Natalie Mitson K 12 Kesto: 86 min Kieli: englanti, tekstitykset: suomi Vapaa sisäänpääsy
Gillies MacKinnonin ohjaama Viimeinen vuoro on elokuva rakkaudesta, menetyksestä ja ihmisen luonteikkaasta periksiantamattomuudesta.
Cannesin elokuvajuhlilla palkittu draamaelokuva The Zone of Interest seuraa Auschwitzin komentajaa Rudolf Hössiä ja hänen vaimoaan Hedwigiä. Pariskunta rakentaa unelmiensa elämää perheelleen keskitysleirin vieressä sijaitsevassa talossa ja puutarhassa. Ikäraja 12 Kesto 105 min Elokuva on tekstitetty suomeksi ja ruotsiksi Ensi-ilta 26.1.2024
Cannesin elokuvajuhlilla palkittu draamaelokuva The Zone of Interest seuraa Auschwitzin komentajaa Rudolf Hössiä ja hänen vaimoaan Hedwigiä.
Shai Maestro & Michael Mayo – Savoy JAZZFest 6.-9.3.2024
Tähtipianisti Shai Maestro kohtaa laulajamestari Michael Mayon Savoy JAZZFestin erikoiskonsertissa kaksi harvoin yhdessä esiintyvää huippumuusikkoa yhdistää voimansa, kun lavalle nousevat tähtipianisti Shai Maestro ja laulajalahjakkuus Michael Mayo. Konsertissa he tulkitsevat tuoreella tavalla molempien sävellyksiä sekä jazzstandardeja. Herbie Hancockin, Josh Grobanin ja Becca Stevensin kanssa esiintynyttä laulaja Michael Mayoa on kuultu muun muassa Valkoisessa talossa, Hollywood Bowlissa ja lukuisilla jazzfestivaaleilla. Vuonna 2021 hän julkaisi esikoisalbuminsa Bones, joka nousi arvostelumenestykseksi. Mayo on mestarillinen äänenkäyttäjä, joka yhdistelee klassisen musiikin taustaansa neo-soulia, jazzia ja poppia. Laajan äänialan omaava Mayo tunnetaan paitsi sielukkaasta äänestään, myös improvisaatiotaidoistaan. Shai Maestroa pidetään yhtenä tämän hetken lahjakkaimmista jazzpianisteista. Alun perin klassisen koulutuksen saaneen Maestron ura lähti nousuun hänen liityttyään basisti Avishai Cohenin yhtyeeseen vuonna 2008. Sittemmin oman yhtyeensä kanssa isoimmilla jazzlavoilla esiintynyt Maestro on luonut itselleen täysin omanlaisensa lähestymistavan jazziin, missä yhdistyvät herkkyys sekä kokeilevuus. Monipuolinen Maestro on säveltänyt mm. TV-sarjoihin ja elokuviin sekä esittänyt musiikkiaan Tokion filharmonikkojen kanssa. Esityksen kesto n. 1 t, ei väliaikaa. Permanto K18 anniskelualue. Parveke S, ei anniskelua
Tähtipianisti Shai Maestro kohtaa laulajamestari Michael Mayon
Heinähattu, Vilttitossu ja Kana (S) – Kino Helios
Heinähattu, Vilttitossu ja kana on riemukas koko perheen elokuva ystävyydestä ja kanoista. Heinähattu aloittaa kesäloman sulkapalloleirillä, jossa seikkailee myös karkuteillä oleva Cynthia-kana. Vilttitossu taas saa uuden ystävän, Anitan, joka kaikkien yllätykseksi onkin kana. Konstaapeli Isonavan ja Rillirouskun johdolla alkaa suuri kanajahti, johon osallistuvat niin Kattilakosket kuin Alibullenin neiditkin, eikä kommelluksilta ja väärinkäsityksiltä vältytä tälläkään kertaa. Heinähattu, Vilttitossu ja kana on komediallinen seikkailu, joka käsittelee ystävyyttä, rohkeutta ja anteeksiantoa hulvattomien ja rakastettujen hahmojensa avustuksella. Elokuvassa opitaan myös hieman kanojen sielunelämästä. Elokuva perustuu Sinikka ja Tiina Nopolan 2019 julkaistuun viimeisimpään Heinähattu ja Vilttitossu romaaniin. Elokuvan on ohjannut Reetta Aalto. Kesto 77 min Elokuva on tekstitetty Suomeksi Ikäraja sallittu kaikenikäisille Ensi-ilta 16.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Heinähattu, Vilttitossu ja kana on riemukas koko perheen elokuva ystävyydestä ja kanoista.
Gretchen Parlato & UMO Helsinki Jazz Orchestra + Sasha Berliner Quartet – Savoy JAZZFest 6.-9.3.2024
Maailmanluokan jazzlaulaja Gretchen Parlato naistenpäivän konsertin tähtenä Naistenpäivän kaksiosaisen konsertin aloittaa nousukiidossa oleva vibrafonistivirtuoosi Sasha Berliner (s. 1998). Sukupolvensa parhaaksi vibrafonistiksi kutsuttu Berliner on jo esiintynyt useiden jazzmaailman kirkkaimpien tähtien, kuten Christian McBriden ja Cecile McLorin Salvantin kanssa. Savoy JAZZFestissä Berlinerin kanssa kuullaan pianisti Rasmus Sorensenia, basisti Simon Jermyniä sekä rumpali Joe Periä. Konsertin toisessa osassa Savoy-teatterin lavalle nousee maailman parhaisiin jazzlaulajiin lukeutuva Gretchen Parlato. Parlato on tänä vuonna myös Grammy-ehdokas kovatasoisessa Best Jazz Vocal Album -sarjassa albumillaan Lean In. Myös kahdesti aiemmin Grammy-ehdokkaana ollut Parlato tunnetaan sensuellista ja vivahteikkaasta äänestään sekä vahvasta lavaesiintymisestään. Vuonna 2022 Pori Jazzissa yleisön hurmannut Parlato esiintyy nyt ensimmäistä kertaa Helsingissä. Savoy JAZZFestin konsertissa hänen hittikappaleensa nousevat uudelle tasolle parikymmenhenkisen UMO Helsingin syvän big band -soundin myötä. Upeat sovitukset on laatinut maineikas Jim McNeely. Kapellimestarina toimii Ed Partyka. Esityksen kesto n. 2,5 t, sisältää väliajan Permanto K18 anniskelualue. Parveke S, ei anniskelua
Maailmanluokan jazzlaulaja Gretchen Parlato naistenpäivän konsertin tähtenä
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa. Elviksestä tulee pian Priscillalle kiehtova ihastus, yksinäisyyden liittolainen ja haavoittuvainen ystävä. Priscillan kautta näemme suuresta amerikkalaisesta myytistä puolen, jota emme ole aikaisemmin nähneet – Elviksen ja Priscillan pitkän seurustelusuhteen, myrskyisän avioliiton, sekä matkan saksalaisesta armeijatukikohdasta Elviksen unelmataloon Gracelandiin. Elokuva kertoo koskettavasti rakkaudesta, haaveista ja kuuluisuudesta. Priscilla-elokuvan on ohjannut Sofia Coppola (Lost in translation, Marie Antoinette). Elokuva pohjautuu Priscilla Presleyn omaelämänkerralliseen kirjaan Elvis ja minä. Kesto 113min Ikäraja 12 Elokuva on tekstitetty suomeksi ja ruotsiksi Ensi-ilta 14.2.2024 Malmin oma elokuvateatteri Kino Helios uudistui! Malmitalossa sijaitseva Kino Helios tarjoaa ensi-iltaleffoja edullisesti aikuisille ja lapsiperheille. 92-paikkainen elokuvateatteri tuo Malmille uusimpien elokuvien lisäksi leffafestareiden suosikkeja sekä eriteemaisia elokuvasarjoja. Elokuvasaliin on hankittu nyt mukavat tuolit, jotka kannattaa tulla testaamaan! Näe ensi-iltaelokuvat edullisesti ja mukavasti Kino Helioksessa!
Kun teini-ikäinen Priscilla tapaa juhlissa räjähdysmäisen suosion saavuttaneen Elvis Presleyn, paljastaa rocktähti hänelle kahden kesken henkilökohtaisemman puolensa.
Naistenpäivän keskustelutilaisuus – Savoy JAZZFest 6.-9.3.2024
Sukupuolten tasa-arvo jazzkentällä Perjantaina 8.3. Savoy JAZZFestissä järjestetään Naistenpäivän jazzkeskustelu, jossa pureudutaan jazzkentän tilanteeseen sukupuolten tasa-arvon näkökulmasta. Keskustelun aikana käsitellään mm. mitä roolimalliksi pääseminen jazzmaailmassa vaatii ja miten vahvoja verkostoja alan naistoimijoilla on. Entä miltä näyttää jazzkentän tulevaisuus? Keskustelemassa ovat Jazzliiton toiminnanjohtaja Maria Silvennoinen, UMO Helsinki Jazz Orchestran toiminnanjohtaja Henriika Steidel-Luoto sekä muusikko ja Savoy JAZZFestin taiteellinen johtaja Kaisa Mäensivu. Paneelikeskustelun vetäjänä toimii musiikkitoimittaja Laura Korhonen. UMO-säätiön vs. toiminnanjohtaja Henriika Steidel-Luoto on musiikki- ja kulttuurialan monipuolinen ammattilainen, jolla on pitkä kokemus erilaisista tehtävistä musiikin ja big bandien parissa – niin tuottajana ja musiikkipedagogina (AMK), kuin säveltäjänä ja muusikkonakin. Ennen UMO-säätiön vs. toiminnanjohtajana työtä hän on toiminut mm. Sointi Jazz Orchestran ja Jyväskylä Big Bandin tuottajana sekä Wine Garden Festivaalin taiteellisena johtajana ja tuottajana. Hänellä on vuosien kokemus big bandeistä myös pasunistina ja laulajana. Steidel-Luodon intohimona on big band -musiikki ja sen kehittäminen. Kaisa Mäensivu toimii nyt toista vuotta Savoy JAZZFestin taiteellisena johtajana. Mäensivu on palkittu jazzkontrabasisti ja -säveltäjä. Hän on valmistunut Sibelius-Akatemiasta ja Manhattan School of Musicista ja jakaa aikansa Helsingin ja New Yorkin välillä. Mäensivulla on kaksi omaa yhtyettä: Kaisa’s Machine ja Kaisa Mäensivu Trio. Hän voitti kansainvälisen Riga Jazz Stage -bassokilpailun vuonna 2018, ja hänet on palkittu mm. Esko Linnavalli -sävellyspalkinnolla vuonna 2017 sekä Pori Jazzin nuorena taiteilijana vuonna 2018. Jazzliiton toiminnanjohtaja Maria Silvennoinen on työskennellyt Jazzliitossa vuodesta 2018. Aiemmin Silvennoinen on toiminut mm. Budapestissa FinnAgoran kulttuuri- ja viestintäpäällikkönä sekä Etnosoi!-festivaalin tuottajana ja tiedottajana, ja artistimanagerina Allegro Artist Managementissa Suomessa ja Berliinissä. Silvennoinen on Sibelius-Akatemian Taidehallinnon Arts Management -maisteriohjelmasta valmistunut musiikin maisteri ja filosofian maisteri Helsingin yliopistosta pääaineenaan musiikkitiede. Musiikkitoimittaja Laura Korhonen on valmistunut Helsingin yliopistosta filosofian maisteriksi pääaineenaan musiikkitiede. Korhonen on työskennellyt Ylellä vuodesta 2018 alkaen. Vuodesta 2023 lähtien hän on toimittanut viikoittaista Laura Korhosen Jazzklubia (Yle Radio 1 ja Yle Areena). Korhonen on aiemmalta koulutukseltaan muusikko ja musiikkipedagogi. Klassisen musiikin koulutus on saanut sävyjä vahvasta kiinnostuksesta jazziin, joka on pyörinyt mukana tavalla tai toisella teini-iästä saakka. Tilaisuus kestää n. 45 min, ja sinne on vapaa pääsy. Keskustelu pidetään Savoy-teatterin yhteydessä sijaitsevassa ravintola Minnessä, joka avautuu yleisölle 17.30. Käynti Minneen tapahtuu Savoy-teatterin kautta.
Ryijy kangaspuilla -opetustuokiot – Vuotalo <3 ryijy -näyttelyn avoimet työpajat
Haluaisitko kokeilla ryijyn kutomista kangaspuilla? Tule Vuotalon galleriaan kokeilemaan! Opetustuokioiden ryijy on yhteinen teos, jota tehdään Vuotalolle lahjoitetuista langoista. Ryijyä on mahdollista tehdä perjantaina 8.3 klo 12–14 torstaina 21.3 klo 16–18 tiistaina 9.4. klo 16–18 Ei ennakkoilmoittautumista. Opettaja: Siiri Korhonen Lisätietoja: salla.fornaro@hel.fi tai 040 537 1520
Haluaisitko kokeilla ryijyn kutomista kangaspuilla? Tule Vuotalon galleriaan kokeilemaan!
Flyygelikuu - Kristiina Junttu – Vuotalon Aulassa
Vuoden ensimmäisessä flyygelikuukonsertissa Kristiina Junttu tunnelmoi Janácekin mystisten melodioiden sekä Prokofievin tummien sävyjen parissa ja pysähtyy ohikiitäviin hetkiin Kurtágin sävelin. Konsertin lopuksi nautitaan Sibeliuksen musiikista. Kristiina Junttu toimii pianonsoiton lehtorina Itä-Helsingin musiikkiopistossa sekä kouluttajana. Hän opettaa pianoryhmiä musiikkipainotteisilla luokilla Porolahden koulussa, jonka painopiste on klassisen musiikin opetuksessa ja monipuolisessa yhteismusisoinnissa. Kristiinalle on tärkeää aktiivinen yhteistyö kollegoiden kanssa ja hän on kotonaan monenlaisissa projekteissa. Kristiina esiintyy pianistina, sekä soolokonsertein että kamarimuusikkona ja on ollut aktiivisesti yhteistyössä myös aikamme säveltäjien kanssa. Konsertti sisältää Janácekin, Prokoviefin, Kurtágin sekä Sibeliuksen musiikkia. Janácekin musiikissa slaavilaiset melodiat kaikuvat mystisinä ja saduhohtoisina. Kurtágin fragmentaarinen sävelkieli pysähtyy ohikiitävissä hetkissä. Prokovievin neljännen pianosonaatin alaotsikko on ”vanhoilta nuottilehdiltä”. Musiikki on vahvaa, tummasävyistä, hetkittäin väkivaltaisen katkelmallista ja toisinaan unenomaista. Konsertti päättyy Sibeliuksen tuttuihin tunnelmiin. Vapaa sisäänpääsy
Vuoden ensimmäisessä flyygelikuukonsertissa Kristiina Junttu tunnelmoi Janácekin mystisten melodioiden sekä Prokofievin tummien sävyjen parissa ja pysähtyy ohikiitäviin hetkiin Kurtágin sävelin. Konsertin lopuksi nautitaan Sibeliuksen musiikista.
Vuotalon kevään Skidikinotuokioissa seikkailee reipas Rexi-koira. Puolalainen klassikkoanimaatiosarja kertoo Rexi-koiran puuhista lähipiirin muiden eläinten ja ihmisten kanssa. Yhdessä tuokiossa katsotaan kolme lyhyttä jaksoa. Tuokio kestää puoli tuntia. Skidikino on laadukas lyhytelokuvahetki yli 3-vuotiaille. Sopii myös esikouluikäisille. Tarinoissa ei puhuta, vaan taustalla on musiikkisäestys. Skidikinoihin liittyy Pikkukroko-oppimateriaali, jonka voi ladata Vuotalon nettisivuilta. Kesto: 30 min. Kieli: sanaton Ikäsuositus: S, yli 3-vuotiaille Ilmoittautuminen kultuksessa.
Vuotalon kevään Skidikinotuokioissa seikkailee reipas Rexi-koira.
Käsillä - Taitoa, iloa, muotoa -näyttely
Oppilastyönäyttelyssä on esillä kattaus Taito Käsityö- ja muotoilukoulu Etelä-Suomen Malmin lasten- ja nuorten ryhmien oppilastöitä. TYÖPAJAT NÄYTTELYN YHTEYDESSÄ ti 12.3 klo 16-17 teemalla makramee ke 20.3 klo 16.30-18.30 teemalla kehyskudonta Oppilaat toteuttavat työpajat opettajan johdolla. Vapaa pääsy!
Oppilastyönäyttelyssä on esillä kattaus Taito Käsityö- ja muotoilukoulu Etelä-Suomen Malmin lasten- ja nuorten ryhmien oppilastöitä.
Jos nyt olisi huominen – esitys kouluryhmille (ilmoittautuminen kultus.fi)
Pauliina Aladinin ja työryhmän tanssiteos Jos nyt olisi huominen käsittelee yhdenvertaisuutta ja sateenkaarinuorten hyvinvointia. Koskettava esitys juhlistaa nykytanssin keinoin moninaisuutta, toistemme kohtaamista ja yhdenvertaista maailmaa. Tärkeitä teemoja käsitellään asiantuntijuudella, mutta sopivasti pilke silmäkulmassa, ja esitys yhdistääkin nykytanssiin popmusiikin, kokeellisen äänimaailman ja fantasiamaailmoista vaikutteita saaneen puvustuksen. Jos nyt olisi huominen -tanssiteos haluaa lisätä nuorten hyvinvointia ja keskinäistä kunnioitusta. Nuoret itse ovat vaikuttaneet esitykseen seuraamalla työryhmän työskentelyä avoimissa harjoituksissa, joissa heidän oli mahdollista ilmaista ajatuksiaan teoksesta piirtämällä, maalaamalla, kirjoittamalla ja keskustelemalla. Esitys sai innostuneen vastaanoton yleisöltä keväällä 2023. Esityksen yhteydessä voidaan pitää työpajoja, joissa tanssitaan, kirjoitetaan ja unelmoidaan. Dialogiset, keskustelevat työpajat tarjoavat myös tietoa tasavertaisesta kohtaamisesta, sateenkaarisensitiivisyydestä ja itsemyötätunnosta. Tanssitaiteilija Pauliina Aladin haluaa tanssitaiteen keinoin tehdä taiteesta yhdenvertaisempaa ja tuoda työryhmänsä kanssa tanssitaiteen avulla esille ihmisten monimuotoisuutta ja yksilöllisyyttä. Ryhmän koollekutsuja: Pauliina Aladin (tanssinopettaja YAMK) Taiteellinen suunnittelu ja esiintyminen: Pauliina Aladin ja työryhmä Tanja Illukka (tanssitaiteen MA), Veera Leppänen (tanssija AMK, seksuaaliterapeutti) ja Anni Puuperä (tanssinopettaja YAMK) Pukusuunnittelu ja -toteutus: Elina Ström Valosuunnittelu: June Horton-White Äänisuunnittelu: Heta-Maria Pyhäjärvi Kuvat: Noomi Ljungdell Kesto: 45 minuuttia, ei väliaikaa Ikäsuositus: yli 10-vuotiaat, nuoret, aikuiset Kieli: Teoksessa käytetään jonkin verran suomea, mutta sitä voi seurata hyvin myös ilman suomen kielen taitoa. Perjantain 1.3. esitykseen on kouluryhmille pakollinen ennakkoilmoittautuminen osoitteessa https://kultus.fi/
Pauliina Aladinin ja työryhmän tanssiteos Jos nyt olisi huominen käsittelee yhdenvertaisuutta ja sateenkaarinuorten hyvinvointia.
Stars of Savoy JAZZFest: Minna Hatisen valokuvia 2019-2023 – 29.2.-13.3.2024 Savoy-teatterin aulassa
Minna Hatinen on kuvannut kaikki Savoy JAZZFestien konsertit festivaalin perustamisesta saakka. Ennennäkemätön tilaisuus nähdä huippuvedoksina otoksia tämän päivän kovimmista jazz muusikoista. Minna Hatinen on rovaniemeläissyntyinen, itseoppinut valokuvaaja, joka on erikoistunut musiikin, tanssin ja taiteen kuvaamiseen. Hatinen tunnetaan dokumentaarisesta ja samanaikaisesti dramaattisesta tyylistään. Hänen töitään on nähty mm. Helsingin Sanomissa ja San Francisco Symphonyn valotauluilla. Savoy-teatterin konsertteja Hatinen on kuvannut vuodesta 2010 alkaen. Hän on toiminut Savoy JAZZFestin virallisena festivaalikuvaajana tapahtuman koko kuusivuotisen historian ajan ja ikuistanut kuviinsa jazzikoneja Samara Joysta Christian McBrideen ja Tom Harreliin. Valokuvanäyttelyssä Savoy-teatterin aulatiloissa nähdään 29.2.-13.3.2024 parhaita otoksia Savoy JAZZFestista vuosien varrelta. Näyttely on osa Savoy JAZZFestin 2024 oheisohjelmaa ja avoinna vierailijoille Savoy-teatterin lipunmyynnin aukioloaikojen (ke-pe 15-18) mukaan, sekä konserttien yhteydessä.
Minna Hatinen on kuvannut kaikki Savoy JAZZFestien konsertit festivaalin perustamisesta saakka. Ennennäkemätön tilaisuus nähdä huippuvedoksina otoksia tämän päivän kovimmista jazz muusikoista.
Ama Essel: Värit ja niiden merkitykset suomalaisissa ryijyissä 1779-1979 – Suomalaisen kulttuurin päivän luento
Suomalaisen kulttuurin päivän kunniaksi ja osana Vuotalo <3 ryijy -tapahtumasarjaa käsityötieteilijä ja -opettaja Ama Essel avaa meille ryijyn värien merkityksiä. Ama Essel on käsityötieteilijä ja -opettaja, joka on erikoistunut ryijytekniikkaan. Luennon aiheena on "Värit ja niiden semioottiset merkitykset suomalaisissa ryijyissä 1779-1979". Luennossa paneudutaan ryijyihin värien näkökulmasta ja avataan mitä tietoa ryijyissä käytetyt värit välittävät katsojalle. Essel on tutkinut myös ryijytekniikan ilmenemistä vaatteissa. Tällä hetkellä hän tutkii kovien materiaalien ja ryijytekniikan välistä yhteyttä. Sisäänpääsy on maksuton
Suomalaisen kulttuurin päivän kunniaksi ja osana Vuotalo <3 ryijy -tapahtumasarjaa käsityötieteilijä ja -opettaja Ama Essel avaa meille ryijyn värien merkityksiä.
Janne Storm: Birth of a Bird – Tanssiva talviloma
Birth of a Bird on interaktiivinen, virtuaalitodellisuuteen toteutettu ääniteos. Vr-lasit päässä pääset kokeilemaan, miltä tuntuu koskettaa ääntä ja ohjata sitä liikkeellä. Sinulla ei tarvitse olla aiempaa kokemusta vr-lasien käytöstä. Birth of a Bird vie vr-lasien käyttäjän keskelle sävellystä. Kokija kuulee äänten liikkuvan ympärillään. Hän voi koskettaa ääniä, pitää niitä kädessään tai tuoda ne korvansa luo kuullakseen uusia yksityiskohtia. Kokija voi kulkea äänten seassa sekä omalla liikkeellään ohjata teoksen ääniä ja vaikuttaa kuulemansa musiikin luonteeseen. Teoksen tekijä, Janne Storm, on paikalla ohjaamassa vr-lasien käytössä ja antamassa ohjeita teoksen kokemiseen. Janne on äänisuunnittelija, moni-instrumentalisti sekä teatteri-, elokuva- ja vr-kokemuksien säveltäjä. Vapaa pääsy, ei ennakkoilmoittautumista. Kyseessä on non-stop-tilaisuus, johon voit saapua silloin, kun se sinulle parhaiten sopii. Paikalla on useampia vr-laseja, ja jokainen pääsee vuorollaan kokemaan teoksen. Varauduthan odottamaan omaa vuoroasi hetken aikaa. Teoksen kesto: 6min Tila: Tanssiluokka Kieli: Sanaton Ikäsuositus: 6+
Birth of a Bird on interaktiivinen, virtuaalitodellisuuteen toteutettu ääniteos. Vr-lasit päässä pääset kokeilemaan, miltä tuntuu koskettaa ääntä ja ohjata sitä liikkeellä.
Myrskyluodon Maija on koskettava tarina vahvasta naisesta ja hänen kohtaamistaan haasteista myrskyisällä saarella. Elokuva perustuu Anni Blomqvistin samannimiseen romaaniin ja sijoittuu 1800-luvun Suomen rannikkoseudulle. Nuori 17-vuotias Maija avioituu vasten tahtoaan kalastajamies Jannen kanssa. Hänen elämänsä Myrskyluodolla on täynnä haasteita ja vastoinkäymisiä: kalastajan vaimona hän joutuu selviytymään miehensä pitkistä poissaoloista merellä ja huolehtimaan perheestään yksin. Maijasta on kuitenkin kasvanut lujatahtoinen ja itsenäinen nainen, joka ei pelkää tarttua toimeen karussa saaristossa. Maijalla ja Jannella on vahva yhteys, sekä ajan myötä syventynyt rakkaus. Janne tukee vaimonsa pyrkimyksiä ja ymmärtää, että perheen vahvuus syntyy yhteisistä ponnisteluista. Myrskyluodon Maija on tarina tahdosta, voimasta ja rakkaudesta. Ikäsuositus: 12 Kesto: 163 min Elokuva on tekstitetty Suomeksi Ensi-ilta: 19.1.2024 Kino Helioksen ohjelmistossa nähdään tuoreimpia ensi-iltaelokuvia niin aikuisille kuin koko perheellekin. Kino Helioksen näytöspäivät ovat tuttuun tapaan Malmitalon Pienessä salissa keskiviikkoisin, perjantaisin ja lauantaisin klo 15 ja 18 (viikoittaiset muutokset mahdollisia). Leffaan pääsee aina 8 eurolla ja liput tulevat myyntiin viimeistään pari viikkoa ennen näytöstä osoitteessa lippu.fi.
Myrskyluodon Maija on koskettava tarina vahvasta naisesta ja hänen kohtaamistaan haasteista myrskyisällä saarella.
Juice Leskisen lastenkirjoihin perustuvassa koko perheen seikkailuelokuvassa veljekset Räkä ja Roiskis matkustavat talvilomallaan mumminsa luo Suuvedelle. Perillä he huomaavat, että ennen niin tuikitavallisessa kaupungissa on kaikki vähän vinksallaan. Kaikkein omituisinta on se, että kaupungista häviää reikiä, eikä kellekään maistu enää edes pulla! Räkä ja Roiskis ryhtyvät selvittämään asiaa ja pääsevät paikallisen hammaslääkäri Migrén Juniorin jäljille. Tutkimukset uhkaavat kuitenkin kariutua, kun sottapytty Räkä ja huolellinen Roiskis ajautuvat kahnauksiin keskenään. Miten Suuvesi saadaan ennalleen ja reiät takaisin paikoilleen, jos veljekset eivät pysty tulemaan toimeen? Maailmanmenon voi palauttaa ennalleen vain yhteistyöllä. It’s Alive Filmsin jännittävän lastenkomedian on ohjannut Teemu Nikki ja käsikirjoittanut Ilja Rautsi. Kesto 88 min Ikäraja 7 Ensi-ilta 19.1.2024
Juice Leskisen lastenkirjoihin perustuvassa koko perheen seikkailuelokuvassa veljekset Räkä ja Roiskis matkustavat talvilomallaan mumminsa luo Suuvedelle. Perillä he huomaavat, että ennen niin tuikitavallisessa kaupungissa on kaikki vähän vinksallaan.
A la Malmi-klubilla Hulda Huima ja Sir Liselot All Star Megabändin kera. Sir Liselot Kuule Sir Liselot biisejä All Star Megabändin säestyksellä! Kokoonpanossa on soittajia mm. yhtyeistä Kissa ja Kristiina. Kuullaan biisejä tuoreelta levyltä ”Paprika, Quirky Girl Moshpit” sekä valikoituja kappaleita vuosien varrelta. Et halua missata tätä spektaakkelia! Hulda Huima Minna-Kaisa Kallisen luotsaama Hulda Huima on viidellä levyllään vakiinnuttanut ainutlaatuisen paikkansa musiikinystävien sydämissä ympäri Suomen. Omaa polkuaan kulkeva artisti on aina hakeutunut lähelle ihmistä soittamalla kaikenkokoisissa keikkapaikoissa vilpittömiä laulujaan, joissa on iskelmällisen tarttuvuuden lisäksi rosoista seikkailunhalua. Hulda Huiman viides pitkäsoitto, syyskuussa 2023 ilmestynyt Muurahaiset nukkuu, on samalla Minna-Kaisa Kallisen feministisen Minna Recordsin ensimmäinen julkaisu. Nuoruutta ja kasvua käsittelevällä levyllä on teini-iälle tuttua pidäteltyä räjähtävää voimaa, ja sen sanoituksissa pohditaan ulkopuolisuuden tunteita, kaivataan kosketusta ja hyväksyntää. Kesto: 2h, sis. väliajan 20min.
A la Malmi-klubilla Hulda Huima ja Sir Liselot All Star Megabändin kera.
Past Lives on sydäntä särkevä moderni romanssi elämän risteyskohdista. Celine Songin herkkä ja hienovarainen ohjausdebyytti Past Lives sai maailmanensi-iltansa Sundancen elokuvafestivaaleilla valloittaen sekä yleisön että kriitikoiden sydämet. Elokuvaa on ylistetty paitsi yhdeksi vuoden parhaista elokuvista, myös vaikuttavimmaksi rakkaustarinaksi vuosikausiin. Lapsuudenystävät Nora ja Hae Sung joutuvat eroon toisistaan, kun Noran perhe muuttaa pois Etelä-Koreasta. Kaksikymmentä vuotta myöhemmin he tapaavat New Yorkissa ja viettävät viikon yhdessä: onko olemassa ikiaikainen kohtalo, joka solmii sieluja yhteen? Päärooleissa Norana ja Hae Sungina loistavat Greta Lee (Russian Doll, The Morning Show) ja Yoo Teo (Decision to Leave, Leto). Noran aviomiehenä Arthurina hienossa sivuroolissa nähdään John Magaro (Big Short) Ensi-ilta 26.1.2024 Ikäraja: Sallittu Kesto 105min
Past Lives on sydäntä särkevä moderni romanssi elämän risteyskohdista.